**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 14.09.2023, ora 08.00 – 15.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 15.09.2023, ora 07.00**

**RÂURI**

Pe râurile din bazinele hidrografice: Vișeu, Iza, Tur, Lăpuș, Someșul Mare, Someșul Mic, Crasna, Barcău, bazinele superioare și mijlocii ale Crișurilor, Arieșului, bazinele superioare ale Bistriței, Moldovei și Sucevei, debitele au fost în creștere datorită precipitațiilor căzute în interval și propagării, iar pe celelalte râuri au fost în general staționare .

Debitele se situează la valori sub mediile multianuale lunare, cu coeficienți moduli cuprinși între 30-90%, mai mici (sub 30%) pe râurile din bazinele hidrografice: Bârlad, Tazlău, Jijia, pe unele râuri mici din bazinul inferior al Jiului, pe unii afluenți din bazinul inferior al Oltului, din bazinul superior al Argeșului și pe râurile din Dobrogea.

Este în vigoare **ATENȚIONAREA HIDROLOGICĂ** nr. **114** din **14.09.2023**

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în creștere datorită precipitațiilor prognozate și propagării pe râurile din bazinele superioare și mijlocii ale Mureșului, Jiului, Oltului, Argeșului, Ialomiței și Buzăului, iar pe cursurile mijlocii și inferioare ale Someșului, Crasnei, Barcăului, Crișurilor, creșterile se vor datora numai propagării.

Pe râurile din bazinele hidrografice: Bega, Timiș, Bârzava, Caraș, Nera, Cerna, Vedea, Rm. Sărat, Putna, Trotuș, Bistrița, Moldova, Suceava, Bârlad, Prut, bazinul inferior al Buzăului, bazinele inferioare ale Mureșului, Jiului, Oltului, Argeșului, Ialomiței și pe cele din Dobrogea, debitele vor fi staționare, iar pe celelalte, în general, în scădere.

Sunt posibile scurgeri importante pe versanți, torenți, pâraie, viituri rapide pe râurile mici cu posibile efecte de inundații locale şi creșteri de niveluri și debite pe unele râuri mici din zonele de deal și munte din sudul și centrul țării, ca urmare a precipitațiilor torențiale, sub formă de aversă, mai însemnate cantitativ, prognozate.

Va fi în vigoare **ATENȚIONAREA HIDROLOGICĂ nr. 114** din **14.09.2023** până la ora 12:00

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 14 – 15.09.2023 a fost în scădere, având valoarea de 3200 m3/s, sub media multianuală a lunii septembrie (3800 m3/s).

În aval de Porțile de Fier debitele au fost în scădere

Debitul la intrarea în țară (secțiunea Baziaș) va fi staționar (3200 m3/s).

În aval de Porțile de Fier debitele vor fi în scădere.

**2.** **Situația meteorologică în intervalul 14.09.2023, ora 09.00 – 15.09.2023, ora 06.00**

**ÎN ŢARĂ**

Vremea s-a răcit în sud-vestul, vestul, nord-vestul și mare parte din centrul teritoriului, s-a încălzit ușor în rest, iar la nivelul întregii țări temperaturile s-au menținut peste mediile multianuale și chiar au caracterizat o vreme călduroasă în regiunile extracarpatice. În prima parte a intervalului cerul a fost temporar noros, s-au semnalat averse, descărcări electrice și intensificări de scurtă durată ale vântului, în Banat, Crișana, Maramureș, cea mai mare parte a zonei montane, nordul Moldovei, local în Transilvania și izolat în Oltenia. În rest, cerul a fost variabil, iar intensificări ale vântului au fost temporar, doar în Dobrogea (până la 60...65 km/h). În a doua parte a intervalului cerul a fost mai mult noros, iar averse s-au semnalat, pe arii restrânse, și în restul Moldovei, Olteniei și Muntenia. În tot intervalul, pe alocuri, în regiunile nord-vestice, cantitățile de apă au depășit 20...25 l/mp și izolat 35...40 l/mp. În Munții Bucegi a căzut grindină. Vântul a suflat slab și moderat. Temperaturile maxime s-au încadrat între 23 de grade la Petroșani și 35 de grade la București-Filaret. La ora 6 se înregistrau valori termice cuprinse între 13 grade la Apa Neagră, Voineasa și Târgu Logrești și 23 de grade la Gura Portiței, Oltenița, Alexandria, Giurgiu și Zimnicea.

OBSERVAȚII: de ieri de la ora 6 au fost în vigoare 10 atenționări cod galben și o avertizare cod portocaliu, pentru fenomene meteorologice periculoase, emise după cum urmează:

- cod galben: 4 de către SRPV Sibiu, 4 de către SRPV Bacău, 2 de către SRPV Constanța și 1 de către SRPV Craiova;

- cod portocaliu: 1 de către CNPM pentru SRPV Cluj-Napoca.

**LA BUCUREŞTI**

Vremea a fost predominant frumoasă și s-a menținut călduroasă, temperatura maximă fiind de 33 de grade la Afumați, 34 de grade la Băneasa și 35 de grade la Filaret. Cerul a fost variabil, mai mult noros noaptea când în unele cartiere, trecător a plouat slab. Vântul a suflat slab până la moderat. La ora 6 se înregistrau 19 grade la Băneasa, 20 de grade la Filaret și 22 de grade la Afumați.

**3. Prognoza meteorologică în intervalul 15.09.2023, ora 09.00 – 16.09.2023, ora 09.00**

**ÎN ŢARĂ**

Vremea va fi în general instabilă. Vor fi înnorări, averse, descărcări electrice și intensificări de scurtă durată ale vântului, în prima parte a zilei la munte, în Transilvania, local în Crișana, Maramureș, Moldova și izolat în celelalte regiuni, în cea de a doua parte a zilei aceste fenomene se vor extinde și în mare parte din Muntenia, Dobrogea, nordul și nord-estul Olteniei, iar noaptea vor fi local în regiunile sudice, sud-estice și pe suprafețe mai mici în restul teritoriului. Vor fi condiții de grindină. Cantitățile de apă vor depăși pe alocuri 20...30 l/mp și izolat, cu o probabilitate mai mare în Carpații Meridionali, de Curbură, precum și în nordul Munteniei, 40 l/mp. În mare parte din țară valorile termice vor fi mai scăzute față de zilele precedente, astfel maximele se vor încadra între 21 și 32 de grade, cu cele mai ridicate valori în sudul Munteniei, iar minimele vor fi de la 9 grade în depresiunile Carpaților Orientali, până la 20 de grade pe litoral. Dimineața, dar mai ales noaptea, pe spații mici, vor fi condiții de ceață.

**LA BUCUREŞTI**

Valorile termice, mai ales cele diurne, vor fi mai scăzute față de zilele precedente, dar se vor situa în continuare peste mediile multianuale. Temperatura maximă va fi de 30 de grade, iar cea minimă de 15...17 grade. Cerul va fi variabil, cu înnorări temporar accentuate, averse, descărcări electrice și intensificări de scurtă durată ale vântului, mai ales în a doua parte a zilei și noaptea.

1. ***CALITATEA APELOR***

Nu s-au înregistrat evenimente deosebite.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

\* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:  
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

***Comisariatul Județean Constanța din cadrul Gărzii Naționale de Mediu*** informează despre producerea, în data de 14.09.2023, ora 12.30, unei poluări acidentale cu țiței care a afectat cca 30 mp sol pe raza localității Valu lui Traian, județul Contanța, din cauza avariei la o conducta de transport. Masuri: intervenția la conducta in vederea remedierii de către echipa CONPET.

***Garda Forestiera Ploiești*** informează despre producerea, în data de 13.09.2023, ora 14.25, unui incendiu care a afectat 0.7 ha litieră într-un fond forestier privat si 8 ha vegetație, pe raza OS Curtea de Argeș, comuna Merișani, sat Malu-Vânăt si 0.3 ha litiera pe raza comunei Tutana, comuna Băiculești, județul Argeș. Incendiul a fost stins in aceeași zi, la ora 19.45 prin intervenția a 8 silvicultori, 15 pompieri, 2 polițiști si 6 cetățeni. Cauzele producerii: scurt-circuit produs de un arbore doborât pe liniile electrice.

***Garda Forestieră Râmnicu Vâlcea*** informează despre producerea, în data de 13.09.2023, ora 20.00, unui incendiu care a afectat 1,4 ha litieră pe raza OS Dăbuleni, județul Dolj. Incendiul a fost stins in aceeași zi, la ora 22.00, prin intervenția a 2 silvicultori, 2 pompieri si a 4 cetățeni. Nu se cunosc cauzele declanșatoare.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

**DIRECȚIA COMUNICARE**